
AYERA tardi Raad van Advies a dirigi su conseho pa loke ta e plan of insistencia di gabi- 
nete Wever Croes II, pa introduci BBO na frontera, caminda e conseho ta mustra cu e 
consecuencianan lo bay ta devastado pa comercio pero principalmente pa consumi- 
donan. 


Den su carta Raad van Advies ta mustra, contrario na ponencia di gobierno y parlamen- 
tarionan cu ta sostene gobierno, cu e consecuencianan ta bay ta devastado caminda na 
final di henter e proceso aki, comerciantenan lo introduci e BBO aki bek den aumento di 
prijs pa pueblo. 
No ta for di awor ta mustrando cu mientras ministernan y parlamentarionan di gobierno 
ta insisti cu e lo no tin consecuencia financiero pa pueblo, e conseho ta confirma net 
lo contrario, loke ta mas cu logico, ya cu si gobierno tin pensa di haya miyones for di e 
medida aki, ta mas cu claro cu e placa aki tin cu bin for di un caminda caminda na final 
di cuenta, esaki ta cartera di pueblo cu ya ta envolvi den un inflacion sin misericordia. 


Ayera pa medio di lider di fraccion y lider di partido di AVP, Mike Eman, a bati alarma pa 
e asunto aki, caminda tin tur indicacion cu den proximo dianan, gabinete Wever Croes II 
lo trata na “bulldoze” e ley aki, hinca pueblo ainda den mas problema financiero. 
Pueblo mester ta alerta pa e desaroyo aki, ya cu ta un decision di gobierno cu ta inacep- 
tabel sigur si tuma na consideracion e conseho di Raad van Advies! 


RVA SU RAPPORT TA CLA 


BBO NA FRONTERA TA DEVASTADOR 


NO TA NA ARUBA SO 
1302 SCOL NA 
HULANDA A SOLICITA 
PA CUMINDA GRATIS 
PA STUDIANTENAN 


MINISTER XIOMARA MADURO: 
BBO NA FRONTERA 
LO DRENTA NA VIGOR 
ENTRANTE PROME DI 
JULI PROXIMO 


ANALISIS 


ARUBA TA AUMENTA 
‘SCHOOLGELD’ Y 
HULANDA TA PONE 100 
MIYON PA CUMINDA 


LUENNE GOMEZ-PIETERS (DIMP): 


E BBO, BAVP Y 
BAZV LO TA UN 
PAGO ADELANTA 
COMPARA CU E 
SITUACION ACTUAL 

E 
crisis cu tin na scolnan aki na Aru- 
ba, caminda hopi studiante ta pre- 
senta na scol stoma bashi y nada pa 
come durante di dia di les, awor ta Sali 
na cla cu na Hulanda tambe tin un situ- 
acion alarmante. 


Den ultimo dos luna, un total consid- 
erabel di 1302 scol, a solicita pa haya 
cuminda gratis of un carchi pa cumpra 
cuminsa na scolnan rond mundo 
caminda ya tin 400 scol cu ta ricibi- 
endo cuminda tur dia caba pa studian- 
tenan cu no tin cuminda pa come riba 
dia di scol. 


Segun informacion, e total di scolnan 
cu a solicita awor pa haya e ayudo 
aki, ta un averahe di 1 di cada 6 scol 
den scolnan basico y secundario 
y segun Director Jans Spekman di 
‘Jeugdeducatiefonds’, e cantidad di 
scolnan aki ta totalisa 300 mil mucha 
cu ta wordo yuda cu cuminda tur dia 
di scol. 


Segun director Spekman, e necesidad 
urgente ta bisto y esaki ta asina serio 
cu na algun scol kleuter, tin muchanan 
cu chikito cu no sa con pa come pan 
of cualkier alimento duro ya cu desde 
cu nan por a come, nan tabata wordo 
alimenta pa mayornan cu sea papa 
of ta haci tetero cu ta nifica lechi den 
boter pa cuminda. 


Tur esaki pa motibo cu e famia no tin 
placa pa cumpra cuminda y segun 
cifranan, den provincianan manera 
Zuid Holland cu 387 scol y Noord- 
Holland cu 238 scol, 30% di e alum- 
nonan aki, ta bin for di famianan cu 
entrada masha abou mes. 
A base di entradanan aki, e muchanan 
ta bin na remarca pa ricibi cuminda 


gratis na scol pa di e forma aki, sigura 
cu muchanan for di famianan pober, 
sikiera ta wordo alimenta un bes pa 
dia. 
Segun calculo, scolnan cu ta ser sirbi 
cu cuminda, ta ricibi 9 euro pa alumno 
pa siman cu ta igual na 17 florin di 
Aruba. 


Si scolnan dicidi di duna famia di 
studiantenan na luga di cuminda un 
“waardebon” pa cumpra cuminda na 
un supermercado, esaki lo ta di 11 
euro pa siman. 
Rode Kruis ta mustra sorprendi con 
rapido e aumento pa peticion pa 
alimentacion a subi te cu 1302 scol 
y pa cerca di 300 mil studiante pero 
na mes momento director Heleen van 
den Berg, a mustra cu e problema ta 
inmenso, ya cu Rode Kruis ta calcula 
cu na e momentonan aki, alrededor di 


400 mil hende, ta pasando hamber un 
tipo di hamber. 


Tin asina hopi ciudadano na Hulanda 
cu por ehempel ta salta pa dia, un of 
dos cuminda pa motibo cu no tin sufi- 
ciente placa pa cumpra alimentacion 
y den e proceso aki, lamentablemente 
tin cantidad di mucha ta ser expone na 
e tipo di pobresa aki. 


Na fin di Maart ultimo, Ministerio di 
Enseñansa a anuncia na Hulanda 
cu lo pone un suma di 100 miyon 
euro disponibel pa financia cuminda 
pa scolnan caminda principalmente 
scolnan basico y secundario y segun 
van den Berg di e ‘Jeugdeducatiefonds’ 
por lo pronto e suma aki ta suficiente, 
incluso lo tin placa pa scolnan cu ainda 
nan ta spera cu lo solicita pa e ayudo 
aki. 


No ta na Aruba so 


1302 scol na Hulanda a solicita pa 
cuminda gratis pa studiantenan 


Diasabra, 27 Mei 2023 
AWEMainta 
LOCAL 
3 


B 
BO na frontera sigur ta un tema cu tin atencion di no solamente e comerciantenan pero tambe di 
pueblo en general. 


Minister di Finansa y Cultura, mr. Xiomara Maduro durante un conferencia di prensa di gobi- 
erno, a cuminsa na bisa cu na momento cu a trata e presupuesto di 2023, a indica cu Aruba 
lo conoce loke lo bira e cobransa di BBO na un manera mas adelanta, esta na momento cu 
importa e producto e ora ey lo cuminsa na cobra e BBO. 


Por a ripara cu hopi t’e preguntanan cu a bin dilanti con e sistema aki lo bay traha, ki 
dia lo bay haya informacion mas detaya riba e ley. Mester bisa cu ya caba tin diferente 
sesion di informacion a tuma luga entre otro na Departamento di Impuesto, hunto 
cu Aduana p’asina tur e brokernan, tur esunnan cu ta bay traha cu belasting, e 
gruponan di interes (stakeholders, gremio comercial) a cuminsa na haya e 
informacionnan necesario, tur esten cu e ley a cuminsa cana su caminda pa 
haya nan conseho. 


Mientrastanto e conseho a yega fo’i Raad van Advies, di cual a traha riba e 
contestanan, riba e remarcanan p’asina por haya ‘fine tune’, e ley p’asina 
e por sali pa parlamento. Ta premira cu esaki por bay direccion di parla- 
mento pronto p’asina e por ta trata. 


Na cuminsamento a indica cu e ley aki lo 
mester a bin na vigor mita di aña, pero 
debi n’e tardansa di cual a surgi den 
trahamento di e ley, cual no mester lubida 
cu tin cierto capacidad na pais Aruba y hopi reto. 
Un grupo di hende tin cu atende hopi cos y no ta un 
sorpresa ni tampoco un secreto, cu na Aruba tin un 
cantidad di reto, awo cu tin landspakket y tambe 
investigacion cu tin cu tuma luga p’esaki, como 
tambe e trabaonan cu tin cu pasa ta pone cu 
tin un grupo di experto den gobierno cu tin cu 
atende un cantidad di cos pareu. 


Entre nan tin e parti di e introduccion di BBO 
na frontera. Esaki e ora ta pone cu gobierno no 
ta haal mas loke t’e fecha cu a premira di dia 
prome di juni. Pero aworaki lo traha pa e ora 
esaki por tuma luga entrante dia prome di juli. 
Es decir, BBO na frontera aworaki ta premira pa 
por drenta na vigor dia prome di juli di 2023. 
Ta bisa premira, pasobra e ley aki ta bay aworaki 
parlamento pa su tratamento y e ora ey p’asina 
e por wordo anuncia p’e por drenta na vigor dia 
prome di juli. 


Minister Xiomara Maduro: 


BBO na frontera lo drenta na vigor 
entrante prome di juli proximo 

H 
ulanda cu tur su rikesa, cu su fama di pais progresivo, tambe ta con- 
frontando su problemanan ya cu ta oficial cu na Hulanda casi 300 mil 
mucha, ta ricibiendo alimentacion durante orarionan di scol, pa motibo cu 
nan no ta wordo alimenta den e forma adecuado na cas. 


Falta di entrada di famianan rond Hulanda, ta pone cu gobierno Hulandes 
mester a pone 100 miyon euro disponibel pa 1302 scol ricibi alimentacion 
pa studiantenan cu den mayoria di caso, no ta ricibi alimentacion adec- 
uado na cas. 


Un suma cuantioso pero caminda a ser mustra bon cla, cu placa aki ta pa 
cubri e gastonan di alimentacion pa 2023 ya cu no por papia si e ta sufi- 
ciente pa cubri e proyecto alimentario aki pa 2024 of lo tin mester di mas 
fondo. 


Un gesto di gobierno Hulandes masha special mes, caminda gobierno di e 

Analisis 


Aruba ta aumenta ‘schoolgeld’ y Hulanda ta pone 100 miyon pa cuminda 


pais ta trahando pa sirbi interes general di e 
pueblo, yudando caminda mester yuda y sigur 
ora cu ta trata di studiantenan den famianan 
pober, caminda no tin suficiente placa pa pone 
cuminda tres bes pa dia riba mesa. 


Aki na Aruba tin un situacion igual, ya cu 
tin miles di famia tambe cu ta pasando den 
momentonan dificil, den situacionnan deli- 
cado caminda tin mucha- y hobennan, cu no 
solamente ta bayendo scol sin come, pero 
nan ta subi cama anochi tambe pa drumi cu 
stoma bashi, ya cu salario di tata y mama no 
ta suficiente pa percura pa nan come manera 
mester ta. 


E contraste den e situacion tanto na Aruba 
como Hulanda, ta cu mientras cu aki tambe 
miles di muchanan na scolnan basico y 
secundario ta atende scol cu stoma bashi, 
gobierno na luga di saca man y yuda, ta dicidi 
di aumenta “schoolgeld” caminda e famianan 
cu ya caba nan yiunan ta bayendo scol stoma 
bashi, awor tin cu paga ainda mas placa di 
scol pa asina nan yiu por atende e scolnan aki. 


No tin indicacion tampoco for di Minister di 
Enseñansa, Endy Croes cu tin un solucion na 
caminda por lo pronto ya cu si na Hulanda 
ta ser menciona cu 30% di studiantenan 
di scolnan basico y secundario ta pasando 
hamber na scol y na cas, aki na Aruba e cifra 
aki lo por supera hasta 50% mirando e desa- 
royonan economico cu tin, caminda inflacion 
ta sigui ranca placa for di esunnan cu no tin, 
percura pa un aumento di pobresa sin prece- 
dente den historia di e pais aki. 


Mey mey di tur esaki, ainda ta keda un misterio 
con gobierno no por sinta na mes y delibera cu 
gobierno Hulandes riba e tipo di desaroyonan 
igual aki, ya cu ta un hecho cu tin cu drecha e 
situacion financiero di gobierno pero na mes 
momento tin cu constata tambe cu mesun 
pobresa cu tin na Aruba tin na Hulanda pero 
e mesun placa cu Hulanda tin pa duna 100 
miyon pa muchanan come, gobierno di Aruba 
no tin algo pa yuda ni su mes! 

D 
irector di Departamento di Impuesto, Luenne Gomez-Piet- 
ers, durante un conferencia di prensa diahuebs, a comenta 
cu aworaki ta un momento pa brinda mas informacion n’e comu- 
nidad completo di Aruba pa loke t’e introduccion di BBO na fron- 
tera. 
Departamento di Impuesto, hunto cu Departamento di Aduana, 
tabatin diferente sesion cu entre otro Aruba Wholesaler 
Association, San Nicolas Business Association, Comerciante Uni, 
Aruba Jewelers Association, Bankers Association, caminda DIMP, 
hunto cu Departamento di Aduana a duna informacion detaya di 
e parti tecnico con e BBO na frontera lo funciona. 


Conoce e sistema di BBO desde 2007 caba, haciendo 15 aña ta 
traha cu un sistema di BBO, cual ta uno relativamente simpel. 
E ta un sistema cu ta acumulativo naturalmente, cual tur hende 
sa, cu ta un di e desafionan den e sistema. No tin ningun sistema 
di impuesto indirecto cu ta fout of ta bon. Ta un escogencia cu e 
paisnan ta haci pa introduci un sistema di impuesto indirecto y 
e tempo aya a scoge pa un sistema simpel, manera esun cu nos 
conoce caba desde 2007. E BBO, manera tur hende sa, ta wordo 
cobra di e empresario. E empresario ta paga BBO, BAVP y BAZV 
riba e volumen di benta di producto y servicio di su negoshi. 


Esaki ta trece si cu ne un estimulo fiscal p’e importa producto 
directamente di afo. E ta algo cu comercio tambe a menciona, 
na momento cu a subi e indice di impuesto di di 4%, 5% na 6%. 
Ta mira cu a bin un estimulo fiscal, cual netamente ta duna un 
disturbio den nos economia. E estimulo aki ta bira naturalmente 
mas fuerte ora cu e tarifa di BBO/BAVP y BAZV ta bira mas halto. 
E ta bin door di principalmente e aspectonan fiscal di e sistema 
aki. E sistema di BBO, tin un caracter acumulativo na momento 
cu tin mas cu un schakel. Ora producto y servicio ta keda trans- 
miti pa yega n’e consumidor, ta cobra BBO/BAVP/BAZV na cada 
schakel, incluyendo impuesto cobra n’e schakel anterior (tax 
on tax system). Finalmente e consumidor na Aruba ta wordo 
confronta cu un producto cu ademas di impuesto riba importa- 
cion y accijns, tin e acumulacion BBO, BAVP y BAZV riba dje. 


KICO BBO AAN DE GRENS TA BIN CU NE 
E motibo di importacion di producto mester ta primordialmente 
basa riba motibo comercial y no riba estimulo fiscal, manera cu ta 
actualmente. Por ehempel si ta dicidi di cumpra un producto riba 
Amazon Online of ta cumpra e mesun producto (iPad of telefon) 
aki na Aruba ne comerciantenan local, no mester tin un estimulo 
fiscal pa scoge pa importa e producto aki di afo. 


Actualmente esey t’e caso, pasobra no tin un cobransa na BBO na 
frontera. Esey ta nifica cu prijs di comercio local ta mucho mas 
halto y ta duna un estimulo fiscal pa cumpra e producto afo. 
Esaki ta algo cu comercio mes a señala cual t’e disturbio riba 
mercado. Pa elimina e estimulo fiscal aki pa importa producto 
directamente di exterior, ta deseabel pa cuminsa cobra e BBO/ 
BAVP y BAZV riba importacion di producto entrante prome di juli 
2023. E cambio aki specificamente tin como meta pa proteha e 
mercado local y pa reduci tambe e efectonan desfaborabel di e 
economia informal manera falta di cumplimento cu pago di BBO/ 
BAVP/BAZV y evasion fiscal. 


E cobransa na BBO na frontera ta bay man den man cu e derecho 
di recuperacion di e mesun BBO/BAVP y BAZV cu a cobra na 
momento di importacion di mercancia comercial. E cobransa di 
BBO/BAVP y BAZV na frontera, no lo causa costo adicional pa 
supermercado por ehempel cu ta bende producto di consumo, ta 
paga e BBO na frontera y por reduci of deduci e mesun impuesto 
paga na frontera for di e volumen di benta. Otro producto por 
ehempel di e industria di benta di paña ta conta igual. 


Articulo di cas ta conta igual, construccion, herment, palo, piedra, 
cement, tur ta carga e mesun sistematica di reduccion di e peso 
di impuesto cu ta wordo cobra na frontera. E BBO, BAVP y BAZV 
lo ta un pago adelanta compara cu e situacion actual, caminda 
cobransa di BBO ta sosode te na final ora cu e comerciante ta bay 
entraga su formulario di declaracion di BBO. E pago di BBO na 
frontera conoce un derecho di deduccion pa tur producto comer- 
cial cu ta destina pa wordo rebendi (handelsgoederen). 


E derecho di deduccion ta conta solamente pa empresario natu- 
ralmente registra pa BBO, BAVP y BAZV na departamento di 
Impuesto, consecuentemente aki ta atende cu e parti di incumpli- 
mento cu tin na comerciantenan cu no ta registra y si lo mester 
paga e BBO na frontera. Unico manera cu por deduci esaki 
n’e volumen di benta ta si nan ta registra na Departamento di 
Impuesto como tal. 


Luenne Gomez-Pieters (DIMP): 


E BBO, BAVP y BAZV lo ta 
un pago adelanta compara 
cu e situacion actual 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iaranson Minister di Turismo y Salud Publico sr. Dan- 
gui Oduber a reuni cu representantenan di Internation- 
al Monetary Funds (IMF). E tabata un encuentro ameno den 
cual IMF a ricibi un presentacion amplio di henter e vision y 
maneho di Ministerio di Turismo. 


E vision di Ministerio di turismo ta pa Aruba bira e isla mas 
bishita den henter Caribe (per capita) haciendo uzo di desa- 
royonan di turismo sostenibel segun SDG’s. Minister Oduber 
su maneho di turismo ta dirigi na trece turismo di calidad y 
no di cantidad. 


E turista afluente cu tin un entrada di mas di 150 mil dollar 
pa aña. Trahando semper den conhunto cu tur e part- 
nernan den turismo. Ta sigui enfoca den diversificacion di 
nos turismo. Keda haci inversionnan continuo den producto 
Aruba. Keda enfoca den e strategianan nobo di mercadeo pa 
asina nos keda mas competitivo. 


A mustra IMF riba e prestacion di nos turismo durante e 
prome 4 lunanan di aña 2023 y tambe riba e proyeccionnan 
cu tin pa cu aña 2023. Importante pa menciona cu tur e 
proyeccionnan aki ta conservativo y por bira mucho mas cu 
nan ta proyecta pa bira. 
Den prome 4 luna di aña Aruba a ricibi un total di 415,648 
mil turista “stayover” cu ta un crecemento di 7.2% compara 


cu 2019. Segun e proyeccion na final di aña 2023 lo conoce 
un crecemento di 105% porciento. 


E tourism credit cu ta keda publica pa Banco Central den 
aña 2022 tabata tin un recuperacion di 118% porciento 
mientras e tabata proyecta na 90% porciento di recupera- 
cion. Den aña 2023 ta proyecta cu e tourism credit lo yega 
117% porciento compara cu aña 2019. 


Tambe Minister Oduber a mustra IMF riba e cifranan di presta- 
cion di nos hotels cu ta e Average Daily Rate y e RevPAR. E 
averahe di e ADR den e prome 4 lunanan di aña 2023 ta 
$393,59 dollar pa camber mientras cu na aña 2019 esaki 
tabata $334,67 dollar pa camber. E averahe di e RevPAR di 
e prome 4 lunanan di aña 2023 ta $324,48 dollar mientras 
cu na aña 2019 esaki tabata $295,72 dollar. Tur dos e ADR 
y e RevPAR ta proyecta pa yega 100% of mas den compara- 
cion cu aña 2019. 


Otro cifra importante cu a comparti cu IMF ta e cantidad di 
turistanan crucero cu Aruba a ricibi durante e prome 4 luna 
y e proyeccion cu tin pa cu esaki. Den e prome 4 lunanan 
Aruba a ricibi un total di 425.620 mil turista crucero. Esaki 
ta 70.185 mil turista crucero mas cu na 2019 y ta un 
crecemento di 19.7%. Segun e proyeccion conservativo ta 
proyecta cu esaki lo conoce un recuperacion di 90% den 
aña 2023 den comparacion cu aña 2019. 


IMF ta un instancia hopi importante, nan ta duna bo rating 
segun bo financia y e economia di bo pais. Inversornan ta 
tuma e ratingnan aki hopi na serio na momento cu nan dicidi 
pa bin haci negoshi na bo pais. P’esey e presentacion aki ta 
hopi importante pa pais Aruba. 


Minister Dangui Oduber 


IMF a keda impresiona cu e proyeccionnan 
cu tin den turismo pa aña 2023 

D 
epartamento di Impuesto a saca e cobransanan di grondb- 
elasting 2023 y den e dianan venidero e contribuyentenan 
lo ricibi esaki via post. E cobransa tin fecha di 31 di mei 2023.  
Ta trata di un cobransa cu ta sali tur aña pa e contribuyen- 
tenan cu ta doño di un propiedad inmobil of tin derecho riba un 
propiedad por ehempel e derecho di erfpacht of vruchtgebruik. 
Pa fiha e suma di impuesto, ta importante pa stipula e balor di e 
propiedad riba mercado. A base di e balor aki ta haci e calcula- 
cion teniendo cuenta cu e tarifa stipula den ley.   


Termino di pago  
Ley ta duna e opcion pa paga e grondbelasting den un solo 
biaha of den termino. Departamento di Impuesto ta conseha 
tur contribuyente pa lesa e texto imprimi riba e cobransa 
cu hopi atencion pa cu e terminonan di pago. Aki ta sigui 
un skema di e terminonan di pago manera stipula pa ley:  
  


Preferibel haci pago online 
Por haci pago na un oficina di Departamento di Impuesto, MFA 
of via banco. Departamento di Impuesto ta  recomenda pa haci 
pago di impuesto online via banco, preferiblemente via Aruba 
Bank of Banco di Caribe. E sistemanan di e banconan aki ta 
conecta automaticamente cu e sistemanan di DIMP y e mesun 
dia e transaccion ta keda registra den e sistema di Departamento 
di Impuesto. Ora di haci pago online mester scoge e opcion di Bill 
Pay y no Transfer. 
Ora di haci pago online menciona: grondbelasting 2023, 
number di cobransa y persoonsnummer. Di e forma aki 
Departamento di Impuesto por procesa e pagonan corectamente.  
  
Areglo di pago  
E cliente cu no por paga su cobransa di acuerdo cu e terminonan 
legal, por haci un peticion pa areglo di pago. Mester haci e peti- 
cion aki mas pronto posibel. Asina e cliente mes por evita cu 
Departamento di Impuesto ta continua cu e proceso di cobra- 
mento cu gradualmente por bira mas severo, locual por nifica 
tambe gasto extra pa e cliente. Pa mas informacion tocante e 
cobransa di grondbelasting por yama nos na e siguiente number 
di telefon 5227424.  


Cobransa di grondbelasting 2023 a sali 


E cobransa tin fecha di 31 di mei 2023 

N 
o ta conoci kico mando policial mes lo bay haci, pero pa 
awo Jonathan de Cuba mester bay traha 100 ora di tra- 
bou pa comunidad si e no kier bay 50 dia cera. Tur esaki pa 
motibo cu el a bay yuda un conoci di dje cu informacion na 
kende un number di auto ta pertenece. 
Hopi hende cu conoce un polis, ta pidie ayudo a wak na 
kende cierto number di auto ta pertenece. Sea un hende cu 
e persona a gusta of un persona cu el a haya problema cu ne. 
Pero pa e funcionario policial, esaki por trece consecuenci- 
anan hopi grave, manera cu a sosode cu De Cuba, kende a 
wordo manda Corte ora cu a haya sa loke cu el a haci. 


De Cuba, kende no ta deteni, a scucha Corte declar’e culpabel 
di a viola secresia di trabou, pa cual el a abusa di su trabou 
como funcionario den servicio di Cuerpo Policial di Aruba. 
E hecho aki a tuma luga den e periodo di juli 2022, ora cu el 
a duna un persona kende e conoce, informacion cu e homber 
aki riba su mes lo no por a haya. 
Un di e argumentonan uza door di abogado mr. Mohammed 
pa absolve su cliente ta cu e victima no a entrega un keho 
contra e polis. Esaki ta motibo pa declara OM inadmisibel 


den su demanda. Pero Hues a rechasa e argumento aki. 
El a splica cu den caso cu ta papia di un Polis, no mester tin 
keho. Hues a bisa cu Polis tin informacion confidencial di 
hende pa haci trabao publico. Na opinion di Hues, e hecho 
cu e acusado aki duna conoci informacion cu a wordo pidi 
na dje di un auto. El a duna e conoci di dje datonan cu ta 
pertenece na un number di auto, pues e nomber di e persona 
y e adres na unda e ta registra. Hues a bisa cu esaki ta viola- 
cion di secresia di su trabou. 


E hecho cu e homber no a haci nada contra doño di e auto 
no ta hunga un rol den e caso aki. Pero si e hecho kico por a 
pasa, pasobra e homber cu a pidi e datonan si tin un record 
policial. 
Loke cu Hues a tuma e acusado na malo ta cu el a daña e 
confiansa cu ciudadanonan mester tin den un Polis, a daña 
imagen di polis den comunidad. Pa loke ta e castigo, a tene 
cuenta cu loke Hof normalmente ta duna den tipo di casonan 
asina. E tin un carchi castigo blanco. A impone 2 luna, pero 
condicional cu 2 aña di prueba. Tambe a impone 100 ora di 
trabou pa comunidad y si no haci esaki, 50 dia cera. 


Polis a papia di mas y awo ta carga consecuencia 

D 
iahuebs mainta durante di un conferencia di 
prensa, Minister Maduro di Finansa hunto cu 
sra. Gomez-Pieters directora di Departamen- 
to di Impuesto DIMP y sr. Croes director di 
Departamento di Aduana, a brinda infor- 
macion riba e cambio fiscal di cobransa di 
‘BBO na frontera.’ 


E mandatario a haci uzo di e ocasion pa 
anuncia e cambio fiscal aki, pa splica riba 
e preocupacion cu recientemente a wordo 
vocifera y e critica cu a wordo lansa riba me- 
dionan social indicando cu Aruba lo ta pasando 
den un situacion di hiperinflacion. Minister Maduro 
a refuta e critica aki door di trece informacion corecto cu a wordo compila pa, entre 
otro, Departamento Economico DEACI y IMF riba e cifranan real di inflacion na Aruba 
den e ultimo añanan. 


Na Aruba no tin hiperinflacion 
E mandatario a splica cu hiperinflacion ta ora cu prijsnan di producto y servicio 
na un Pais ta subi di un manera incontrolabel den un periodo specifico di tempo. 
Generalmente e termino ‘hiperinflacion’ ta wordo uza ora cu e tasa di inflacion ta 
subi cu mas di 50% pa luna. Esaki ta pasa na paisnan unda cu un gobierno ta print 
mas placa pa paga su gastonan y esaki ta resulta den un demanda grandi cu ta 
surpasa e oferta y ta resulta den prijsnan halto. Esaki obviamente no ta e caso na 
Aruba, Gobierno di Aruba no ta manda print placa pa paga gastonan. Situacion di 
hiperinflacion ta conoci na paisnan manera Venezuela y Argentina, y no na Aruba. 


Inflacion halto di 5.5% den aña 2022 no ta hiperinflacion 
Den aña 2022 Aruba a conoce un tasa di inflacion halto di 5.5% y un subida asina 
ta leu di indica un situacion di hiperinflacion. E subida aki a wordo ocasiona pa e 
importacion di inflacion di e paisnan di unda Aruba ta importa, cu a conoce subida 
grandi di inflacion. Prijsnan mas halto di producto petrolero cu ta subi gasto di trans- 
porte, gasto di vivienda cu ta subi door di subida di awa y coriente, y tambe cuminda 
y bebida no-alcoholico cu a subi di prijs. Esakinan ta locual a subi e tasa di inflacion 
den aña 2022 y nan no ta gastonan haci pa cambionan fiscal of gastonan di gober- 
nacion. 


Den aña 2023 ta premira inflacion di 4.4% cu tambe ta leu di ta hiperinflacion 
Pa aña 2023 DEACI a calcula basa riba nan modelo macro-economico MARUBA, cu 
Aruba lo conoce un inflacion di 4.4%, cu ta un cifra cu tambe ta keda leu di un situ- 
acion di hiperinflacion. Ta un inflacion cu ta menos cu esun den aña 2022 y ta basa 
riba e desaroyo di prijsnan riba mercado internacional, particularmente na Merca 
y Hulanda, na unda Aruba ta importa mayoria producto. Den aña 2023 Aruba ta 
concoce un subida di BBO di 1% y e cambio fiscal aki tambe tin su efecto inflatorio. 
Asina mes, DEACI ta premira un inflacion di 4.4% na Aruba y IMF ta proyecta un 
inflacion di 3.8% pa Aruba manera publica den e World Economic Outlook di April 
2023. Tur dos ta pronosticonan di inflacion pa Aruba cu ta keda leu di locual ta 
cifranan cu ta mustra riba hiperinflacion. 


Ta di lamenta cu ta crea ‘hype’ riba medionan social cu informacion cu no ta corecto 
Minister Maduro a tuma nota di e ‘hype’ cu a wordo crea riba medionan social pa un 
comerciante cu ta contene informacion incorecto cu na Aruba tin hiperinflacion. E 


Minister di Finansa na ocasion di anuncio di ‘BBO na 
Frontera’ a splica cu na Aruba no tin hiperinflacion 


Mensahe cu ta circula riba medionan social ta crea un ‘hype’ cu informacion cu no ta corecto ni bunita pa Aruba 


mandatario ta compronde e preocupacion cu gastonan a 
subi debi na e situacion mundial di inflacion cu a presenta 
rond di mundo y cu ta afecta nos Pais tambe. Sinembargo 
e mandatario no ta comparti e ponencia cu na Aruba tin 
hiperinflacion y cu esaki ta wordo causa pa e goberna- 
cion of cambionan fiscal. E comerciante a hasta pone un 
ehempel di subida di prijs di paki di galiña, pa mustra cu 
lo tin subida grandi. Pero den un caso asina ta bon pa 
e comerciante acerca e ‘wholesaler’ tambe y puntra ta 
debi na ki factor ta subi prijs asina hopi. Sigur awo cu ta 
conoci cu prijs di fleta a baha, lo a spera cu prijsnan lo a 
cuminsa mengua y no bira subi mas hopi. 


Inflacion na Aruba durante pandemia tabata mas abou 
cu paisnan den region 
Por ultimo Minister Maduro ta informa cu for di e grafico 
adhunto por mira cu inflacion na Aruba, hasta durante 
e añanan di pandemia, 2020 - 2022, tabata mas abou 
compara cu Merca, Hulanda y otro paisnan den nos 
region. Esaki sigur ta otro indicacion cu Aruba no a 
conoce, ni durante ni despues di e pandemia, un situa- 
cion di hiperinflacion. Si tuma como ehempel Hulanda, 
cu ta un Pais cu tur hende ta mira como ehempel, e infla- 
cion tabata tur e tempo eynan mas halto cu na Aruba. Cu 
e cifranan aki compila pa DEACI, Oficina di Estadistica di 
Aruba y Hulanda, IMF, Centraal Planbureau di Hulanda 
y Banco Mundial por wordo mustra cu na Aruba no tin 
hiperinflacion y cu e ‘hype’ crea riba plataforma social na 
Aruba no ta nada informativo, ni sincero y mucho menos 
corecto of algo bunita pa tilda Aruba cune. 

C 
omo e No. 18 Mihor Hotel na Mundo y e No. 1 Mihor Hotel 
den Caribe segun Tripadvisor su Travelers’ Choice Best of the 
Best 2023, Bucuti & Tara Beach Resort ta continua cu su reinado 
riba e plataforma di guia di biahe mas grandi na mundo. Ademas, 
Bucuti & Tara ta celebrando cu e ta e unico hotel den Caribe cu 
a wordo nombra den e lista exclusivo di Top 25 Mihor Hotelnan 
di Mundo. 


Durante e ultimo 16 aña Bucuti & Tara a wordo nombra den e lista 
anual di Best of the Best. Incluso e resort a wordo nombra como 
e No. 1 Hotel pa Romance den Caribe pa e ultimo 7 aña – un logro 
cu Bucuti so a yega di alcansa mundialmente. 


Tripadvisor a analisa 12 luna di reseñanan di biaheronan real cu 
a bishita y duna nan opinion di mas di 1.5 miyon di hotel, pa 
determina cual acomodacion a score halto suficiente pa ricibi un 
2023 Travelers’ Choice® Best of the Best Hotel Awards. Cada 
ganado a surpasa e standardnan riguroso di confiansa y sigur- 
idad di e plataforma. Menos di 1% di e 8 miyon di hotelnan riba 
Tripadvisor ta ricibi e premio di Best of the Best, cual ta simbolisa 
e nivel mas halto di excelencia den hospitalidad. 


Tripadvisor a comparti lo siguiente tocante Bucuti & Tara, cual 
tambe ta e prome hotel certifica Carbon Neutral den Caribe, 
“Bucuti & Tara Beach Resort ta eco-friendly y ta ofrece un expe- 
riencia boutique sereno cu servicio amistoso. E atmosfera intimo 
ta exclusivo y relahante pa parehanan cu ta buscando trankilidad 
y experiencianan di biahe romantico.” 


E Hotel No. 1 di Caribe na e Beach No. 1 di Caribe 
E premionan di Tripadvisor Travelers’ Choice Best of the Best ta 
sigui yega. Na principio di e aña aki, Tripadvisor a nombra Eagle 
Beach, e hogar di Bucuti & Tara, como e No. 1 Beach di Caribe 
y No. 2 Beach na Mundo. Tripadvisor a alaba Eagle Beach pa su 
santo blanco y su atmosfera romantico y calmo cu ta perfecto pa 
casamentonan intimo. 


Tripadvisor tambe a comparti loke biaheronan ta buscando pa 
nan biahenan di 2023. Riba e lista di deseonan ta resalta biene- 
star (wellness). Hotelnan situa den destinacionnan relahante den 
Caribe y cu ta ofrece un programa autentico di bienestar comple- 
tamente personalisa, manera na Bucuti & Tara, a ricibi un clasifi- 
cacion halto entre biaheronan. 


“Ta duidelijk cu nos comunidad a bishita destinacionnan asom- 


broso mundialmente aña pasa: Nos 10 subcategorianan ganado 
ta cubri 37 region rond di mundo y ta inclui un variedad grandi 
di luganan espectacular pa keda,” asina Sarah Firshein, Head 
of Editorial na Tripadvisor, a conta. “Manera nos lectornan ta 
describi, un bon hotel por bira e motibo principal pa dicidi pa bay 
riba vakantie—personalmente mi ta hopi entusiasma pa consulta 
e lista aki ora mi traha mi plannan di biahe cu mi famia pa e 
proximo aña.” 


Reseñanan real pa biaheronan real 
E resort di 4 strea, 4 diamante tin e score mas halto di 5.0 bubbel 
cu Tripadvisor ta ofrece. E plataforma global ta e destinacion 
digital primario pa huespednan entusiasta por comparti nan 
experiencia na Bucuti & Tara cu otro biaheronan. Huespednan 
ta describi e resort como “asombroso,” “fenomenal,” “e vakantie 
mas special cu mi a yega di experiencia,” “felicidad puro,” y cu un 
“ekipo y propiedad excepcional.” Un a skirbi, “E secreto mas bon 
warda na Aruba. Por fabor no bisa niun hende.” y ta sigui cu “Nos 
nunca lo bay na ningun otro lugar den Caribe. Nunca.” 


“Manera Tripadvisor ta comparti, ‘bo opinionnan tin poder,’ y pa 
esaki nos ta gradici nos huespednan cu a selecciona Bucuti & 
Tara Beach Resort pa nan biahe memorabel y a tuma e tempo 
pa duna mas di 8,700 review detaya riba Tripadvisor pa asina 
biaheronan por haya inspiracion y tuma un decision informa, 
sabiendo cu semper nos ta haci tur cos posibel pa supera nan 
expectativanan,” Ewald Biemans, Propietario/CEO di Bucuti & 
Tara Beach Resort ta comparti. “Tambe mi kier gradici nos team 
di managernan y trahadonan increibel pa nan dedicacion y profe- 
sionalismo cual ta haci’e posibel pa nos ofrece un di e miho expe- 
riencianan di biahe na mundo y e miho den Caribe. Ta un gran 
honor pa representa Aruba riba escenario mundial.” 


Pa haya sa mas, bishita Bucuti.com 


TOP 20 HOTELS OF THE WORLD 
#1 IN THE CARIBBEAN 


EAGLE BEACH 
#1 BEACH IN THE CARIBBEAN 
#2 BEACH IN THE WORLD 


E team di Bucuti & Tara ta pone Aruba riba escenario mundial: 


Unico hotel di Caribe nombra den e lista di Top 25 
Hotelnan na Mundo y No. 1 Mihor Hotel den Caribe 


E unico hotel den e lista di Top 25 Hotelnan na Mundo cu tin e No. 1 Beach den Caribe y No. 2 Mundialmente 

E 
solucion pa cuido di adulto mayor 
mester wordo busca for di un per- 
spectiva mas amplio di locual ta wor- 
do discuti na e momentonan aki. E ca- 
dena di cuido entre e partnernan car- 
dinal cu ta atende cu adulto mayor no 
ta funcionando optimalmente. Minister 
Arends ta canando e caminda pa traha 
un sistema pa conecta tur profesional 
pa loke ta trata e cuido y bienestar en 
general pa nos adultonan mayor. 


Nos ta reconoce cu SABA ta un partner 
importante pa e cuido di nos adultonan 
mayor. Sinembargo, ta di lamenta cu 
e impasse entre Gobierno di Aruba 
y SABA a wordo hiba den un rumbo 
caminda ta enfoca riba probecho 
personal en bes di bienestar general. 
“Como gobernante mi ta enfoca riba 
solucion en bes di hunga populista y 
crea mas discordia den nos comun- 
idad”, Minister Arends ta enfatisa. 


Gobierno ta den disputa cu un organ- 
isacion cu ta exigi mas fondo mientras 


di otro banda tin 420 persona cu tin 
mester di un cuido urgente y di calidad 
den nos comunidad. Na e momento aki 
tin un lista di espera di 170 persona 
cu no ta hayando cuido 24/7 y mester 
keda warda na nan cas sin e cuido 
apropia. Tin 250 persona cu ta hayando 
cuido den casnan di cuido ‘priva’ cu ta 
grita auxilio pa sosten pa por brinda un 
miho calidad di cuido. 


Dirigente di casnan di cuido priva no ta 
haya e entrada necesario pa maneha un 
cas di cuido debidamente. E pensioen 
cu e adulto mayor ta haya tampoco no 
ta yega pa paga e casnan di cuido cu 
ta costa entre Afl.2000 pa Afl. 2500 pa 
luna. Asina tin mas adulto mayor y nan 
famia cu awe ta den nan cas, sperando 
ariba un alivio pa nan por haya e cuido 
adecuado. 
Dokternan di cas ta man na cabes paso 
nan no por sigui atende cu e demanda 
di adulto mayor cu ta na cas y no por 
haya un luga unda nan por ricibi e 
cuido necesario 24/7. 


Na e momentonan aki nos no por 
permiti cu SABA ta haci e cuido mas 
caro door di exigi mas placa y na mes 
momento reduci e cantidad di cama. 
Mescos cu SABA, Minister Arends ta 
kere cu mester sigui inverti den cuido 
avansa. Pero esaki mester wordo haci 
na un manera responsabel y mester 
duna cuenta con fondonan publico ta 
wordo aloca. 


Prioridad di Minister Arends na e 
momentonan aki, ta pa crea mas 
accesibilidad na cama pa adulto mayor 
cu mester di cuido 24/7. 


Fortifica e comunicacion entre tur e 
profesionalnan den sector di cuido y 
tambe den sector social pa finalmente 
crea un cadena di cuido pa adulto 
mayor structura y integral. 


Minister Arends tin atencion pa structura 
e cadena di cuido pa adulto mayor 

S 
alarionan ta hopi abao, sigur e salarionan di e gran cantidad 
di trahadonan den sector di Turismo. E subida di Salario Mini- 
mo entrante 1 januari 2023 no ta nada compara cu e prijsnan 
halto y ta un fraccion di e inflacion cu nos ta conociendo durante 
2022, un gañamento di loke e trahado mas abao ta experencian- 
do, por bisa un abuso. 
Tur hende por wak un expansion di construccionnan grandi- 
simo pa loke ta e industria di Turismo. E expansion aki no ta pa 
smaak of pornada pero tur hende cu dos placa di sintir sa cu ta 
e ganashinan barbaro den sector Turistico ta e rason. E bonansa 
cu nos a conoce di 1986 pa 2019, a sigui despues di Covid 19 y 
si e trahado no actua, su futuro ta malisimo. 
Si sindicalismo y otro organisacionnan di trahado no tuma posi- 
cionnan fuerte pa kibra e desaroyo malo aki, cada dia ta pio e 
situacion pa e trahado ta bira. 
P’esey un analisis corecto di e situacion economico y social na 
Aruba ta na su luga. 


Unda nos ta awe 
Pa cuminsa mi ta trece e Indicadornan economico di Aruba 
durante Status Aparte. 
For di e prome añanan di Status Aparte mi a traha e tabel cu e 
indicadornan Economico. 
Pa mi e Indicadornan ta ilustra con nos gobiernonan a administra 
nos pais durante status Aparte. 
Mi ta yame: “Maneho Socio-economico durante Status Aparte 
traduci den cifra”. 
For di e Indicadornan economico “ tin e cifranan cu ta ilustra con 
e trahado a bay atras”. 
Mi observacionnan ta di un persona cuadra cu e lucha social y 
kende semper a lucha na fabor di e clase trahado local y inter- 
nacional. 


E cifranan mi a compila for di datonan y informacion di CBS y 
Banco Central. 
E cifranan di e costo pa e canasta familiar a ser calcula di 1994 
bay atras te 1986 a base di inflacion 
Nota personal. Den e PIB falta un parti cu e turista ta paga pa su 


hotel na Aruba directamente na e cadena di Hotel na USA of na e 
país, unda e cadena ta registra. 
Pa 2020 y 2021 (Covid 19) no ta prudente pa trece e cifranan di 
e indicadornan economico. 


Conclusionnan: 
○ E GDP pa habitante a crece di 1986 pa 2019 cu ( 52.450 / 
12.114 x 100%) ≈ 433%; 
○ Inflacion di 1985 te cu fin di 2019 = 169, 62%. 
○ E canasta familiar (bestaansminimun) a crece cu 
(59.199/18.516x 100%) ≈ 320%; 
○ Salario minimo a crece cu 95%. 
○ Salario ambtenaarnan: E % di indexering pa ambtenaarnan di 
1986 pa 2010 ta ≈ 40%. 
○ E % di indexering pa ambtenaarnan y gelijkgestelden di 2011 
pa 2019 no ta conoci pa mi persona. 
○ Cu e indexeringscijfers cu falta e crecemento di salario di 
Ambtenaar por wordo calcula. 


{Cont. na siguiente pagina} 


Gregorio Wolff 


Mal Maneho di Gobiernonan pa e trahado durante Status Aparte 

E cifranan analisa y presenta ta hopi alarmante! 
Tabel 2 ta mustra cu e Trahado no a ricibi, ni e parti di inflacion, 
corda e parti husto di loke e a produci saca for di e GDP pa habi- 
tante. 
Pues por conclui cu e explotacion di trahado tabata y te ainda, ta 
barbaro. 
Claramente e Desaroyo Economico den status Aparte a lubida e 
Trahado 
Cifranan di nos desaroyo economico ta demostra con malo e situ- 
acion ta pa e clase Trahado compara cu e produccion nacional na 
Aruba. E cifranan ta demostra cu e reparticion di nos rikesanan, 
di loke nos tur ta produci, no ta husto. 
Mientras nos tur sa cu e crecementonan di nos PIB (Producto 
Inteno Bruto) of GDP for di 1986 te cu 2019 ta demostra cu 
empresarionan no por keha, pero e mayoria grandi di Trahadonan 
a bay masha hopi atras si nos haci comparacion di salario minimo 
y e costo di CF (Canasta Familiar) di 1986 pa 2019. 


Esnan cu sigur a gosa mas di loke nos tur ta produci, e PIB of 
GDP, sigur ta e doñonan di e cadenanan di e industria Hotelero, 
tambe otro comerciantenan grandi. 
Mi humilde opinion ta cu e cifranan cu e doñonan di Hotelnan, 
duna via nan accountantnan, ta laga hopi di desea. Esnan cu ta 
sigui e aumento barbaro di turista bishitante na Aruba pa aña, 
e prijsnan di cambernan cu cada aña tambe ta creciendo, no ta 
indica e realidad di nos GDP. Pues faltando e aumentonan aki, e 
explotacion di trahado ta ainda mas barbaro. 
Canasta Familiar ta loke ta ser yama e bestaansminimum pa un 
pareha cu 2 yiu mester tin na salario pa e no cay den pobreza. No 
e pobreza den extremo manera nos conoce na Latino-America of 
otro parti di mundo. 


Pero un pobreza a base di standard di bida na Aruba, unda e 
famia por cumpli cu tur cos pa hiba un bida decente na Aruba, 
cual ta encera pa e famia por participa na actonan cultural, famia 
por diberti, yiunan por haci sport, vacacion, etc.. Si e entrada di e 
famia no ta yega e cifra di e CF, e famia ta bibando den pobreza, 
segun e standard di Aruba. 
Mester menciona cu pa e salarionan abao te cu 3 mil florin pa 
luna, e mesun tendencia (aumento) cu a pasa cu Salario minimo 
a sosode tambe pa e grupo aki. 
Na 1988, salario minimo tabata + 56% di e CF, Na 2018 esaki 
a baha te cu 37%. Pues si ambos pareha trahando, tur dos cu 
salario abao, conhuntamente nan no ta yega na e bestaansmin- 
imum, e famia ta biba den pobreza. 
Hasta e ambtenaar cu hopi ta bisa cu e ta un trahado bon paga, 
e tambe a keda hopi atras compara cu e crecemento economico. 
Ni e subimento di costo di bida , esta inflacion a wordo compensa 
na un forma corecto. 
Claramente ta bisto cu e crecemento economico tabata barbaro, 
pero e Trahado a keda atras. 
P’esey, e flexibilisacion di nos leynan laboral, cu hopi biaha ta 


den boca di politiconan claramente ta e señal cu nan kier haci e 
explotacion di Trahadonan na Aruba mas barbaro. 


E politica economico di Gobiernonan den Status Aparte tabata 
uno di Laissez-Faire 
Empresarionan tabata domina tur desaroyo economico y mahos 
ta ora nos analisa e empresanan na Aruba, ta bisto cu dia pa dia 
mas empresarionan stranhero cu capital stranhero ta dominando 
nos economia, cual ta cuadra completamente cu e globalisacion. 
Nos gobernacion na Aruba a faya pa loke ta e toke naciona- 
lista pa reserva parti di nos industria turistico pa nos hendenan. 
Si nos wak kico ta sosodiendo na Noord, hotelnan, condomin- 
ionan y otro establecimentonan pa turistanan ta lantando pa 
loco. Tur cos tin su splicacion, E ATRACCION sigur ta e ganash- 
inan barbaro. Ta Mericanonan, Macambanan, otro Europeonan y 
tambe poco Latino ta birando doño di Aruba. Tin poco Arubiano 
cu un tiki placa ta purba di competi cu capital stranhero den e 
industria di turismo. 
E politica di Laissez Faire, “laat de boel maar waaien”, a haci un 
politica economico nacional hopi dificil na Aruba pa falta di e 
mecanismonan di control cual no ta presente adecuadamente of 
no t’ey mes: 
Moratorio pa cierto empresanan stranhero den sector turistico 
no t’ey presente; 
Logicamente, e presion di empresarionan ariba gobierno ta haci 
cu No tin control ariba stranheronan ilegal cu ta laborando, sigur 
den construccion. Esaki pa capitalistanan stranhero uza e cheap 
labor di stranheronan ilegal pa fortifica nan situacion financiero 
mas ainda na Aruba. Corupcion ta pan di cada dia y si nos analisa 
e situacion na DIP cu e ministronan e ultimo 22 añanan, no por 
ta otro. 
Ban ta franco 2022 a sigui cu e mesun maneho y 2023 ta mustra 
di no ta otro. 


Control ariba ehecucion di otro leynan y nos leynan laboral 
Control ariba prijsnan di articulonan ta minimal, ariba calidad di 
articulonan no papia mes; 
Control ariba e prijsnan di camber cual a keda subi, no tin control, 
sigur hopi di e aumentonan den prijs no ta yega Aruba. 
Loke tambe a ricibi slanan formal ta e dos hoyanan nacional 
cu nos tin, cualnan ta E Pensioen di Biehes General y e Seguro 
Medico Nacional, AZV. Tur dos cu problemanan financiero grandi, 
a pesar di e PIB halto. 
Esaki pa motibo di e cantidad grandi di Trahadonan ilegal den 
sector di construccion y tambe den otro funcionnan den sector 
turistico. Tambe hopi di nos cu no ta contribui. 
Aserca e fenomeno di subcontratista. Por ehempel un contratista 
ta gana e biding pa construi, pero no tin trahador of poco, pero ta 
pasa e trabaonan pa un subcontratista y esaki tambe na su turno, 
no ta traha pero ta pasa e trabao pa un specialista y/o hopi biaha 
pa un ilegal. 


{Cont. na siguiente pagina} 

Pues e contratista y e subcontratista ta gana hopi placa sin haci 
e trabao y e trahador mes cu ta haci e trabao ta ricibi un cachi- 
cachi, pero e no ta paga SVB, ni AZV. E sistema di trahadornan 
on-call ta sibui su curso na hopi empresa. 
Gobiernonan no kier controla y ta aplica e regla di Lassez Faire, 
laat de boel maar waaien. 


Politica di Gobiernonan no a preocupa pa e interesnan di e 
Trahado 
E politica nacional di gobiernonan for di 1986 a caracterisa nan 
mes, cada dia cu menos preocupacion pa e INTERESNAN DI E 
CLASE TRAHADOR. 
For di e principal desicionnan di e organonan di poder, cada biaha 
ta resalta e interes pa e inversionistanan. 
Cada biaha ta papia cu mester controla salarionan, no por trece 
areglonan di penshun correcto den sector priva, ya esaki ta daña 
e clima di inversión. Tur ta slogannan cu mester spanta traha- 
dornan y tremendo temanan pa prensa scirbi y papia. 
Flexibilacion di nos leynan laboral semper ta e tema cu e enemi- 
gonan di e clase trahador cada biaha ta trece dilanti. Bo ta sinti 
cu hopi di nan kier bay bek na e epoca prome cu 1863. 


E proyecto economico di empresarionan y gobiernonan, cada 
biaha ta mustra su caracter inequitativo y excluyente pa e 
Trahado, cual ta refleha lo siguiente: 
• E creciente desigualdad social; 
• Te poco dia pasa no tabatin un infrastructura social; 
• Falta grandi di un dialogo sincero entre gruponan di nos 
sociedad; 
• Polarisacion den e distribucion di entradanan; 
• Baymento atras di e bienestar social; 
• Ausencia di oportunidadnan social y cultural; 


• Poco inversion den e Trahado; 
• Crecemento barbaro di cuponan di trabao cu salario minimo of 
net ey riba; 
• Gobiernonan solamente a ratifica algun convenio di ILO, regar- 
dando e parti social y/o e derecho di trahado, nada. 


Durante Status Aparte, gobiernonan a hiba un politica pa 
Trahadonan baha cabes, cual a ser guia pa e partidonan tradi- 
cional, a base di e filosofía neo-liberal y cu lasonan fuerte cu 
empresarionan. 
Nos tur sa e lema “wie betaalt, bepaalt”. Durante campaña elec- 
toral capitalistanan ta paga pa e campaña electoral. Durante e 
fiestanan y get togethernan di e Campaña Electoral, e trahador 
ta come, bebe y fiesta pornada, Trahado ta rey, pero ora eleccion 
pasa e financiado cu a paga pa e campaña ta keda e rey durante 
4 aña. 


Poco a poco hopi trahado ta haye obliga di busca un di dos trabao 
pa e por sobrevivi dignamente, pero atrobe cu tur e consecuen- 
cianan social pa su famia. 
Ta conoci cu e gruponan cu ta beneficia mas di e desaroyo 
economico desigual aki, dia pa dia ta birando mas chikito. E UN 
PORCIENTO. 
Igualmente esaki ta conta pa e clase media, cu ta ricibiendo 
slanan duro na e momentonan aki, e clase media ta birando mas 
chikito. 


Covid-19 no a trece e desbalance cu tin actualmente na Aruba, 
pasobra ya esaki tabata existi caba, ora bo wak e cifranan di e 
desaroyo socioeconomico na Aruba durante Status Aparte. 
Covid a mustra tur hende e realidad cu nos a biba durante e 
34 añanan di Status Aparte y cu NOS no tabata prepara pa e 
pandemia. 


Con pa corigi e maneho malo anti-trahado durante Status 
Aparte y kico awor? 
Loke mi a trece padilanti no ta nada nobo. Paisnan den Caribe, na 
unda e industria turistico ta e prome industria, e pueblo trahado 
ta experenciando igualmente. E frutanan di e industria turis- 
tico no ta yega cerca e clase trahado. E grandinan ta gosa di e 
bentahanan grandi. 
Na Aruba, e indicadornan ta papia idioma cla, pues esaki sigur ta 
un tema grandisimo cu mester ricibi e atencion necesario di tur 
organisacionnan y movementonan di Trahadonan. 
Na nivel nacional nos mester discuti e asunto aki y cambia e 
rumbo di nos desaroyo socioeconomico. Sigur sindicalismo, cual 
ta pasando den mal momentonan actualmente, sindicalismo 
mester prepara su mes den e lucha pa e cambionan necesario. 


Pa cuminsa formacion y mas formacion di lidernan y di traha- 
donan pa prome duna atencion na e cambionan necesario y 
despues pa percura pa e cambionan ser ehecuta. Facil bisa, pero 
e trabaonan ta grandisimo y necesario. 


{Cont. di pagina anterior} 

25 AÑA pasa nos a organisa e prome Wiskundekamp (e orig- 
inal) aki na Aruba. E aña aki nos lo organisa Wiskundekamp 
2.0 cu e titulo Di Aritmetica pa Matematica of manera na 
Hulandes nan ta bisa Van Rekenen naar Wiskunde. 


E wiskundekamp 2.0 aki ta un introduccion agradabel den 
wiskunde/matematica cu material completamente nobo pa 
hobennan di siglo 21 cu ta bay cuminsa Ciclo Basico 1 (EPB/ 
mavo/havo/ vwo). Entre otro lo inclui Escape the Classroom 
(un forma nobo di traha) den e curso. 


Desaroyado/organisado/docente di Wiskundekamp 2.0 ta 
drs. D.H.E. Angela (Donald) cu casi 40 aña di experencia 
den enseñansa na Hulanda y Aruba. 


Fecha: 10 pa 14 juli 2023 
Orario: 9’or pa 12’or di merdia 
Tel.: 583-0902 
Cel.: 730-1445 of 737-6284 
E-mail: ilovemath297@gmail.com 


Tur material ta inclui (map cu material di instruccion [leer- 


stof], pen, potlood, geodriehoek, passer, kompasroos, cien- 
tifico calculator cu 240 funcion, etui, puzzel). E participante 
ta keda cu tur material! 
Tur material ta nobo nobo. Den pauze tin snack y drink. Na 
final di e curso e participantenan ta ricibi un certificado di 
participacion. 


Inscribi awe mes. Cupo ta limita. 
E hobennan ta gust’e sigur! 


M 
inister Plenipotenciario mr. Ady Thijsen a haci un bishi- 
ta na Happyponics na Paradera. Akinan e mandatario a 
keda ricibi pa doño di Happyponics Frank Timmen. 


Sr. Timmen a conta riba su compania cu ta produci princi- 
palmente salada; diferente sorto di salada. Happyponics ta 
concentra principalmente riba hotel y restaurant. Asina e 
por haci compromisonan cu su clientenan cu e por cumpli 
cune. Pa hotel y restaurant ta sumamente importante e sigu- 
ransa cu bo por abastece nan cu salada. 
Happyponics ta sondeando e posibilidad pa produci tambe 
cierto specerijnan. 


Sr. Timmen a bisa cu un biaha pa luna nan ta tene Farmers 
Market, cu ta un mercado na Happyponics conhuntamente cu 
otro companianan di agricultura, como meta pa e mercado 
local siña conoce loke tur ta wordo produci localmente. 
Tambe presente durante di e bishita tabata Darrell Koolman 
di Koolman Family Farm Aruba cu ta produci tomati. 


Minister Thijsen a gradici sr. Timmen y sr. Koolman pa a 


comparti nan experiencia cu hydroponics na Aruba y asina 
cu su persona por a haya un bista riba e sector aki na Aruba, 
cu sigur lo por contribui na e esfuerso pa Aruba por produci 
mas fruta y berdura localmente. 


Potretnan cortesia di Arubahuis 


Minister Thijsen a bishita Happyponics 


Wiskundekamp 2.0 2023 

C 
u hopi entusiasmo Fundacion Go Cultura ta presentando un 
serie di encuentro exitoso y impactante desde luna di april 
pa artista, creativo, visionario, empresarionan cultural y creativo 
y tambe educadornan Arubano. E exito rotundo di e sesionnan 
aki ta un prueba di e importancia inmenso di fomenta conexion- 
nan util y di empodera nos comunidad creativo. Mas di shen indi- 
viduo di e Industrianan Cultural y Creativo (CCIs) ya a atende e 
sesionnan transformado aki, impulsando un revolucion creativo 
vibrante riba e isla. 


E sesionnan aki a resulta di ta esencial pa e avance di nos comu- 
nidad artistico. Na prome luga, nan ta provee un plataforma 
dinamico pa artista y creativonan por bini hunto y comparti nan 
experiencia, idea y retonan den e industria. 


Na di dos luga, e encuentronan aki ta fomentando e creacion di 
relacionnan robusto y rednan mas estrecho den e industria. E 
poder di aliansa y colaboracion ta birando cada bes mas evidente, 
ofreciendo beneficionan inmenso na artista y creativonan, como 
tambe e industria den nan totalidad. Hunto, nos por logra cosnan 
grandi. 


Na di tres luga, e sesionnan aki ta resulta sumamente poderoso 
den e conscientisacion tocante e impacto profundo cu e industri- 
anan aki tin riba comunidad en general. Uzando ehempel concreto 
di paisnan den region cu por demostra cu evidencia con nan a 
impulsa un desaroyo sostenibel impactante door di reconoce e 
balor di nan Industrianan Cultural y Creativo. Haciendo esaki, Go 
Cultura ta demostra e urgencia di formalisa y desaroya Aruba su 
Industrianan Cultural y Creativo. No solamente pa e sector pero 
tambe pa desaroyo y bienestar di Aruba den su totalidad. 


Sinembargo, e encuentronan aki tambe a trece na luz di dia varios 
reto cu artista y creativo den e industrianan aki ta confronta. A 
traves di un dialogo habri, por a identifica dificultad, frustracion 
y desapuntonan comun. 
Remarcabel ta cu varios di e problemanan expresa door di e 
comunidad creativo ta keda resalta continuamente durante tur e 
encuentronan aki. Algun di nan ta: limitacion di fondo y accesibi- 
lidad na esaki pa ehecuta proyectonan, necesidad pa adkiri mas 
conocemento of asistencia den mehora e forma con ta haci peti- 
cion pa fondo, acceso inadecuado na recursonan y infrastructura, 
necesidad di incentivonan pa stimula crecemento di e industria, 
derechonan di propiedad intelectual y e necesidad crucial pa 
reconocemento, respet y sosten di gobierno y otro stakeholders. 


No obstante esaki, meymey di tur e retonan aki, Fundacion Go 
Cultura ta hopi entusiasma pa sinti e boluntad inmenso di artista 
y creativonan pa colabora mas cu otro pa crea mehoracion pa 


e industria. Tambe ta tumando accion pa como colectivo desa- 
roya solucion innovativo y cuminsa crea strategianan pa impulsa 
progreso y crecemento. Go Cultura ta generando entusiasmo y 
sosten amplio door di expone e trabao y potencial remarcabel 
di nos artista y creativonan y tambe door di destaca e beneficio 
social y economico profundo cu e industrianan aki ta genera. 


E mensahe cu ta resonando ta hopi cla: Na momento cu descubri 
y realisa e balor y potencial di Aruba su sectornan cultural y 
creativo y dicidi di inverti den nan, nos lo ta invertiendo den un 
futuro prospero. 


Concluyendo, e encuentronan aki ta sirbi como catalisado vital 
pa desaroyo y crecemento di e Industrianan Cultural y Creativo di 
Aruba. Door di activamente identifica retonan, establece rednan 
solido y fomenta aliansanan impactante, e sesionnan aki ta sigui 
construi e caminda pa un ecosistema vibrante cu ta berdadera- 
mente sostene y apoya artista y creativonan pa asina nan por 
prospera. 
E encuentronan aki ta habri caminda pa e proximo iniciativa 
di Fundacion Go Cultura cu lo ta un investigacion profundo pa 
colecta data pa asina por demostra cu evidencia, e potencial 
real di Aruba su Industrianan Cultural y Creativo pa cu desaroyo 
economico, social y cultural. Go Cultura ta invita e comunidad 
artistico y creativo di Aruba pa ban sigui atravesa un era trans- 
formado di imaginacion, innovacion y inspiracion y crea un futuro 
mas briyante hunto, caminda creatividad no tin barera. 


Fundacion Go Cultura ta desata poder creativo den 
encuentronan cu Aruba su Industrianan Cultural y Creativo 

Fortaleza pa Famia 


CANA den Fe y obediencia na Dios ta nifica, pone Dios na prome luga den nos bida, y para firme riba su Palabra, aunke 
con dificil y scur e situacion mundial ta birando (Mateo 24:13). 


Palabra di Dios ta bisa nos cu sin Fe ta imposibel agrada Dios, pasobra esun cu ta bini cerca Dios mester kere cu E ta, y cu 
E ta esun cu ta recompensa esun cu ta busc’E. 


Pa nos experiencia cosnan grandi den Señor nos mester tin un bida cu ta agrada Dios, y esey ta nifica cu nos mester cana 
den Fe y obediencia na Dios. 


No ta pornada e palabra di Dios ta bisa, cu tur locual nos sembra nos ta cosecha, y cu Dios no ta laga ningun hende haci 
bofon di dj’E (Galationan 6:7-10). 


Pakico boso ta yama mi Señor, Señor y no ta haci locual mi ta bisa (Lucas 7:46). 
Ta berdad cu nos mester yama riba di Señor den tur circunstancia, pero ora nos yama nos tin di kere y obedece, pasobra 
yama so no ta suficiente. 


E ciego Bartimeo a yama Hesus yiu di David pa asina e por a ricibi recobra su bista, y e a kere cu Hesus por a dune su bista 
bek, y no solamente e a wordo sana pero tambe e a wordo salba (Marco 10:46-52). 


Ora nos ta pidi algo na Dios nos mester pidi cu Fe, pasobra Fe ta move man di Dios, y tur cos ta posibel pa esun cu ta kere. 


Nos mester tin un bida di oracion, cual ta nos medio di comunicacion cu Dios, nos mester pordona pasobra esey ta haci 
nos curason limpi, y kita tur peso, wardando riba nos bendicion (Marco 11:24+25). 


Ora nos pordona nos ta demostra obediencia na Dios, y nos ta kibra tur strategia diabolico, pasobra mientras cu nos no 
pordona, e enemigo tin motibo pa acusa nos dilanti di Dios. 


Pasobra nos ta cana pa medio di Fe, no pa medio di bista (2 Corintionan 5:7). 


No ta bon pa laga emocion domina nos bida, pasobra emocion, no por cambia nos situacion, pero hopi biaha emocion ta 
complica e asunto mas pa nos. Emocion ta pusha nos pa haci cos den nos propio forsa. 
Emocion ta temporal, pero nos fe den Dios, ta tur locual nos mester, pa nos ta obediente y siña warda riba Dios. 


Stima nan si nos curason no ta condena nos, nos tin confiansa dilanti di Dios (Nos tin di tene cuenta cu nos mester confesa 
nos picanan na Dios, p’esey ta haci nos comunicacion cu Dios mas fuerte).Y kico cu nos pidi nos ta ricibi for di dj’E. Pasobra 
nos ta warda Su mandamentonan y ta haci cosnan cu ta agradabel den Su bista. Y esaki ta e mandamento pa nos kere den 
e nomber di Su Yiu Hesus Cristo, y stima otro, mescos cu E a ordena nos (1 Juan 3:22-23). 


E cosnan aki mi ta skirbi boso cu ta kere den e nomber di e Yiu di Dios, pa boso por sa cu boso tin bida eterno. Y esaki ta 
e confiansa cu nos tin Su dilanti, cu si nos pidi cualkier cos conforme Su boluntad, E ta tende nos. Si nos sa cu e ta tende 
nos den tur loke nos pidi, nos sa cu nos tin e peticionnan cu nos a pidi di dj’E. 


Nos tin di kere den e Palabra di Dios, biba e palabra, y haci e palabra, pasobra asina nos ta demostra pleno confiansa cu 
nos Dios ta tur cos pa nos. 


Sinceramente, Pastor Marcel Balootje 


Cana den fe y obediencia na dios 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eduardo Tromp 


Mihor conoci como: “Eddy” of Edchi” 
*06-08-1942 - †24-05-2023 


Acto di entiero lo wordo anuncia despues. 


Nos disculpa cu nos no ta ricibi bishita di 
condolencia ni prome y despues di entiero. 


Gradicimento y Invitacion 


Pa medio di esaki famia kier a gradici tur 
esnan cu na un manera of otro a duna nos 
sosten, consuelo y forsa durante e tempo 
dificil cu e fayecimento y entiero di nos 
defunto stima: 


Sr.Joaquin Croes 


Un danki na un y tur cu a manda telegram, 
krans, whatsapp, email y a hasi yamada 
nan telefonico sea di Aruba, hulanda of 
bonaire. Tambe nos ta gradici Dr. Singh, 
su rumannan Testigo di Jehova, Staff y 
personal di Stichting Thuiszorg Jaburibari 
pa e bunita trabou cu nan a haci pa nos 
defunto durante e añanan cu e tabata 
eynan. Un danki di curazon na Aurora 
Funeral Home pa cu su bon servicio y 
atencion. Danki na tur famia y conocirnan 
pa e atenshon y consuelo brinda na nos. 
Boso muestra di atenshon tabata un gran 
consuelo pa nos. 


Den nomber di su yiunan, ruman y demas 
famia. 


E 
ta parti di Philip Morris International (PMI) 
su compromiso na diversidad y igualdad; e 
compania lider di tabaco na mundo reciente- 
mente a obtene e ‘Global Equal Salary Certifi- 
cation’. Esaki ta un reconocemento importante 
cu ta confirma cu PMI ta paga hende homber y 
muhe salario igual pa e mesun funcion cu nan 
ta eherce den e compania- esaki ta confirma 
pa e mas di 90 mercadonan den cual nan ta 
opera, ta inclui Aruba, na unda e compania ta opera hunto cu Superior Tobacco 
Company. 


E certificacion aki ta keda otorga dor di EQUAL-SALARY Foundation, un organ- 
isacion non-profit independiente estableci na Suisa. Un certificacion EQUAL- 
SALARY ta confirma cu companianan tin politica y practica sostenibel pa 
garantisa pago igual pa empleadonan femenino y masculino pa nan trabou den 
e mesun funcion. 


“Awendia den economia mundial, e ‘best practices’ ta hisa e standart di excelencia. 
Pa un compania internacional lider alcansa un re-certificacion EQUAL-SALARY 
ta representa un momento historico pa nos empleadonan, mescos tambe pa e 
causa di igualdad di genero rond mundo. Philip Morris International su esfuerso 
y compromiso pa pago igual y e principionan di EQUAL-SALARY ta un demos- 
tracion fuerte di e compania su compromiso,” asina Luliana Paise, Managing 
Director di PMI, Centroamerica y Caribe a comenta. 


Adicional na e re-certificacion EQUAL-SALARY, e compania tin diferente 
programa cu ta busca desaroyo pa e hende muhe, tanto riba nivel mundial 
como localmente. E compania a alcansa su meta di 40 plus% hende muhe den 
posicionnan lider mundialmente. 


Otro programa(nan) 
‘Women in Leadership’ (Hende Muhe den liderazgo) ta un otro programa mundial 
cu ta sostene e hende muhe ora di nabega nan trayecto personal y profesional 
den e compania, fortaleciendo nan plan di desaroyo, y demostrando compren- 
sion pa un estilo di maneho diversifica, y aumentando nan confiansa propio den 
cualkier circunstancia. 


Luliana Paise a continua bisando,”Den nos organisacion di Centroamerica y 
Caribe, 50/50 representacion ya caba ta un realidad, esaki tambe ta parti di 
nos transformacion y ta fundamental den realisacion di un futuro ‘liber di huma’. 
Nos ta kere den un experiencia di trabou na unda tur hende ta sinti nan mes 
parti di e totalidad, y na unda tur empleado ta wordo sostene y balora. Nos ta 
keda enfoca riba e creacion di un ambiente inclusivo pa tur hende y ta probecha 
nos diferencianan, crea un sentido di pertenencia, sosteniendo e bienestar di 
empleadonan y provee nos empleadonan cu herment y tecnica di manera cu 
nan por labora cu nan full potencial.” 


Philip Morris ta obtene 
‘Re-certificacion Salario Igual’ 


‘Global Equal Salary Recertification’ ta garantisa pago igual pa 
empleadonan masculino y femenino eherciendo e mesun funcion 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, pero conforme 
cu tur locual ela significa pa nos, nos ta 
participa fayecimento di nos casa, mama, 
wela, bisawela, ruman y amiga: 



Sra. Teófila 
H. D. Croes-Croes 


Cariñosamente yama “Eta of Mamai” 
Ex propetario di Eta’s Grocery y 
Angochi Grocery 
*08-01-1938 - †22-05-2023 


Mayornan: †Antonio Croes 
†Catharina Croes 


Na nomber di su: 
Esposo: Egidio “Ildo” Croes 


Yiunan: 


Everett “Retty” – Ingrid Croes-Kelly & famia 
Mirian Croes & famia 
Mayra – Carl “Kenneth” Orman-Croes & famia 
Randolph “Randy” – Ruthling “Ruth” Croes- 
Geerman & famia 


Nieto- y nietanan: 
Evertson – Taiza Croes-Wever (Hulanda) 
Cresci-Anne Croes (Hulanda) 
Shandeeh Croes – Arjay Thijsen (Hulanda) 
Lorraine – Nelson Molina-Croes & famia 
Saul Croes – Carolina Willems & famia 
Carlmaykel Orman (Hulanda) 
Mariahcarly Orman 
Randrick Croes (Hulanda) 
Jean-Pierre – Lizzy Croes-Aguilar (USA) 


Mescos cu Nietanan: 
Belén Claessens 
Brislyn Vrolijk 


Bisanieto - y bisanietanan: 
Amira Molina 
Eliza y Elias Croes 


Mescos cu yiu: 
Maria (Maaike)-Frenky Herms-Ridderstap 
& famia 
Juan (Juancho) – Aisha Ridderstap- 
Anthony & famia 
Alfonso (Onno) – Zulayma Ridderstap- 
Croes & famia 


Yerno: 
Raul Croes 


Rumannan: 


†Fabiano (Betty) - †Hilda Croes-Lopez & famia 
Teofila (Henita) Wessels-Croes & famia 
Andresito (Dichi) – Mariana Croes-van Dijk & 
famia 
Mercedes (Selly) Croes & famia (Hulanda) 
Remigia (Baby) – Enrique (Jo) Bello-Croes & 
famia 
Lermiet (Jem) – Diana Croes – Krebbeks & famia 
†Angelio (Angel) – Rosa Croes-Kelly & famia 
Marciano (Mai) Croes- Irma Renfrum & famia 
Vincent (Nino) – Lena Croes-Curiel & famia 
Mirto Croes – Yvonne Maduro & famia 
Karin Croes & famia (Hulanda) 
Marcolino (Lindo) Croes 


Ayudantenan: 
Simona Lacle 
Olivia Carrasquero, 
Maidelis (May) Gomez 
Emila Velnois 


Cuñanan: 


†Aida -†Romulo Croes & famia 
†Elsa – †Juan Winterdaal-Croes & famia 
†Isidora (Doortje) Tjon Sie Fat-Croes & famia 
†Maria (Anna) – †Henry Acosta-Croes & famia 
†Odulio (Dufie) – Felesita (Sita) Croes & famia 
†Juan (Bebe) – Ilogia Croes-de Mei & famia 
Juan (Essy) - Aurora (Lola) Croes-Tromp & famia 
†Bertha Britten & famia 
Teresita (Sita) Geerman 
†Martha Croes Thijsen 
Marjorie Gamarra 
Suegro & Suegranan: 
Bernardo - Farina Croes- Croes 
Theodoor - † Haidia Orman-Blom 
†Alejandro - † Maria Geerman-Britten 
†Eduardo - † Crescensia Kelly-Tromp 


Ihanan, Sobrino- & sobrinanan y conocirnan. 


Suegro & Suegranan: 
Farina – Bernardo Croes 
Theodoor - †Edia Orman 
†Maria – Alejandro Geerman 
†Eduardo Kelly - †Crescensia Kelly-Tromp 
Ihanan, Sobrino- & sobrinanan y 
conocirnan. 


Amigo- & amiganan di cas: 
Olivia Benshop 
Mena Alders 
Rosly - Roly Werleman-Croes 
Hubert – Mariana Croes 
Farina – Bernardo Croes 
Mai – Dora Maduro 


Demas famia: 
Croes, Orman, Kelly, Geerman, Wever, 
Molina, Willems, Aguilar, Lopez, Flanegin, 
van Dijk, Krebbeks, Curiel, Bello, 
Winterdaal, Tjon Sie Fat, Roos, Maduro, 
Acosta 


Condolencia lo tuma lugar diabierna 26 
mei 2023 di 7’or pa 9’or di anochi na cas 
Sta Cruz 360-A 


Acto di entiero lo tuma lugar dialuna 29 
mei 2023 di 12’or pa 3:30 di atardi na cas 
Sta Cruz 360-A, despues lo sali pa bai Misa 
Inmaculada Concepcion pa un respons. 


Nos kier a pidi nos disculpa si nos por a 
lubida un of otro famia den nos tristesa. 


Cerca Dios mi ta na paz 
Manera un yiu cerca su mama 
Salmo 131 


Cu profundo tristesa na nos curazon, pero conforme 
cu boluntad di Dios, nos ta anuncia cu a fayese 
cristianamente nos yiu, ruman , tata, omo, primo y 
welo stima 


Lorenzo Roberto Clement 
Mihor conocí como Renzo 
*21 augustus 1967 - †12 mei 2023 


Na nomber di su: 
Mayornan: 
Robert (Ronny) y Mathilda (Dela) Clement 


Yiunan: 
Kimberley 
Priscilla 
Jennifer 
Kaylee 


Nietonan: 
Yaïro 
Ocean 


Ruman: 
Robert (Eric) Clement y Sherrylou (Sherry) Maduro 


Sobrinonan: 
Jerrick Clement y yiu Jaydrick Clement 
Ericson Clement 


Omo y tantanan: 
Angela y Eddie Clement 
Leo y Maria (Mely) Lampe 
Filomena Meulens y famia 
Thelma Rock y famia 
Norma Clement y famia 
Grace Clement y Famia 
Veronica Clement y famia 
Roland Clement y Elvira Clement y famia 
Marcelo Clement y Famia 
Daniel Clement 


Primo y primanan y demás famia: 
Clement, Lampe, Maduro, Meulens, Rock, Aartsen, 
Janssen, Boekhoudt y conocirnan. 


Ta invita pa acto di despedida di nos defunto stima 
cual lo tuma lugar diaranzon 31 mei 2023 di 9 am -11 
am na Aurora funaral Home. 


Despues lo hiba shinishi di nos defunto stima pa santa 
Catholico na Paradera. 


Nos ta lamenta cu después di ceremonia di 
despedida nos no por ricibi bishita di condolencia na 
cas. 
Nos ta pidi nos disculpa pa den e momento nan 
di tristesa aki si nos por a lubida di menciona algun 
familiar. 


